PLANB:ลุ้นผลงาน Q1/60 ฟื้นตัวแข็งแกร่งแนะซื้อเป้า 8.2 บาท ปัจจัยบวกหนุนเพียบ
PLANB:ลุ้นผลงาน Q1/60 ฟื้นตัวแข็งแกร่งแนะซื้อเป้า 8.2 บาท ปัจจัยบวกหนุนเพียบ
17 ก.พ. 2560

บล.บัวหลวง ระบุในบทวิเคราะห์วันนี้(17ก.พ.) ว่า บริษัท แพลน บี มีเดีย จำกัด (มหาชน) หรือ PLANB รายงานกำไรสุทธิและกำไรหลักไตรมาส 4/59 ที่ 54 ล้านบาท ลดลง 48% เทียบช่วงเดียวกันของปีก่อน และ 56% เทียบไตรมาสก่อนหน้า กำไรที่ออกมาสูงกว่าที่เราและตลาดคาด หนุนโดยรายได้และอัตรากำไรขั้นต้นที่ทำได้ดีกว่าคาด
คาดกำไรของ PLANB จะกลับมาฟื้นตัวอย่างแข็งแกร่งในไตรมาส 1/60 เทียบไตรมาสก่อนหน้า จาก 1) Utilization rate ที่ดีขึ้นตามการฟื้นตัวโดยรวมของเม็ดเงินโฆษณา, 2) การรับรู้รายได้มากขึ้นจากโครงการใหม่ที่เริ่มดำเนินการในไตรมาส 3/59 และ 3) รายได้ค่าธรรมเนียมการบริหารสิทธิ Football Association of Thailand (FAT) และ Thailand Premier League (TPL) ยังคงคำแนะนำ ซื้อ ราคาเป้าหมาย 8.20 บาท  